นายกรัฐมนตรี พร้อมรับฟังข้อเรียกร้องกลุ่มรถบรรทุกที่นัดชุมนุมวันพรุ่งนี้
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีกลุ่มรถบรรทุกเตรียมชุมนุมเรียกร้องจากวิกฤตราคาพลังงานในวันพรุ่งนี้ (27 เม.ย.65) ที่ทำเนียบรัฐบาล ว่า รัฐบาลพร้อมรับฟังข้อเรียกร้องมาพิจารณา ขณะนี้ทุกคนก็ทราบดีว่าปัญหามาจากอะไร ซึ่งรัฐบาลดูแลมาระยะหนึ่งแล้ว โดยเงินจากกองทุนน้ำมันและเงินที่กู้มาเสริมก็ใช้หมดแล้ว ดังนั้นจะช่วยได้มากน้อยเพียงใดก็ขอให้เข้าใจรัฐบาลด้วย ซึ่งการจะปรับขึ้นราคาน้ำมันต้องพิจารณาอย่างดี เพราะการปรับขึ้นราคาน้ำมันส่งผลให้ประชาชนเดือดร้อนเป็นอย่างมาก รวมถึงกระทบต่อสิ่งอื่นๆ และนำไปสู่อัตราเงินเฟ้อ เพราะฉะนั้นช่วงเวลานี้ทุกคนต้องร่วมมือกันบ้าง โดยรัฐบาลยืนยันจะดูแลอย่างเต็มที่ ส่วนกรณีที่หากภาคการขนส่งจำเป็นต้องหยุดกิจการเพราะไม่สามารถสู้กับต้นทุนได้นั้น ก็ขอให้รอดูก่อน โดยมองว่าขณะนี้มีทั้งผู้ประกอบการขนส่งที่อยู่ในสมาคมฯและไม่อยู่ในสมาคม